CELEX: 32022D0661
Language: bg
Date: 2022-04-21 00:00:00
Title: Решение (ОВППС) 2022/661 на Съвета от 21 април 2022 година за изменение на Решение (ОВППС) 2016/849 относно ограничителни мерки срещу Корейската народнодемократична република

21.4.2022   
               
               
                  BG
               
               
                  Официален вестник на Европейския съюз
               
               
                  L 120/14
               
            
         РЕШЕНИЕ (ОВППС) 2022/661 НА СЪВЕТА
         от 21 април 2022 година
         за изменение на Решение (ОВППС) 2016/849 относно ограничителни мерки срещу Корейската народнодемократична република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 27 май 2016 г. Съветът прие Решение (ОВППС) 2016/849 (1).
                  
               
                     (2)
                  
                  
                     В заключенията си от 17 юли 2017 г. Съветът посочи, че Съюзът ще обмисли по-нататъшни подходящи ответни мерки на действията на Корейската народнодемократична република (КНДР), които подкопават световния режим за неразпространение и разоръжаване, по-специално чрез допълнителни автономни ограничителни мерки.
                  
               
                     (3)
                  
                  
                     На 22 декември 2017 г. Съветът за сигурност на ООН (наричан по-нататък „СС на ООН“) прие Резолюция на Съвета за сигурност на ООН (наричана по-нататък „резолюция на СС на ООН“) 2397 (2017), с която потвърди, че КНДР: трябва да не извършва повече изстрелвания, които използват технологии за балистични ракети, и не трябва да извършва ядрени опити или други провокации; незабавно трябва да спре всички дейности, свързани с нейната програма за балистични ракети, и в този контекст следва да възстанови предишните си ангажименти за мораториум върху всички изстрелвания на ракети; трябва незабавно да се откаже от всички ядрени оръжия и съществуващи ядрени програми по цялостен, проверим и необратим начин, и незабавно да спре всички свързани дейности, както и трябва да се откаже от всички други съществуващи оръжия за масово унищожение и програми за балистични ракети по цялостен, проверим и необратим начин.
                  
               
                     (4)
                  
                  
                     На 24 март 2022 г. КНДР изстреля междуконтинентална балистична ракета. КНДР изстреля ракети най-малко дванадесет пъти между 5 януари и 24 март 2022 г.
                  
               
                     (5)
                  
                  
                     На 25 март 2022 г. върховният представител на Съюза по въпросите на външните работи и политиката на сигурност (наричан по-нататък „върховният представител“) излезе с декларация от името на Съюза, в която осъди изстрелването от КНДР на междуконтинентална балистична ракета на 24 март 2022 г., което представлява нарушение на многобройни резолюции на СС на ООН и сериозна заплаха за мира и сигурността на международно и регионално равнище. С тази декларация беше отправен призив към КНДР да се въздържа от всякакви по-нататъшни действия, които биха могли да увеличат международното или регионалното напрежение, и да изпълни съответните резолюции на СС на ООН, като се откаже от всички свои ядрени оръжия, други оръжия за масово унищожение, програми за балистични ракети и съществуващи ядрени програми по цялостен, проверим и необратим начин и незабавно прекрати всички свързани с тях дейности. Върховният представител заяви също така, че Съюзът е готов да изпълни и допълни, ако е необходимо, всяко действие, което може да бъде предприето от СС на ООН в отговор на изстрелването на междуконтинентална балистична ракета, извършено на 24 март 2022 г.
                  
               
                     (6)
                  
                  
                     С оглед на продължаващите дейности, свързани с балистични ракети, извършвани от КНДР в нарушение и при явно незачитане на съответните резолюции на СС на ООН, осем лица и четири образувания следва да бъдат включени в списъците на физическите и юридическите лица, образуванията и органите, на които са наложени ограничителни мерки, съдържащи се в приложения II и III към Решение (ОВППС) 2016/849.
                  
               
                     (7)
                  
                  
                     Поради това приложения II и III към Решение (ОВППС) 2016/849 следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложения II и III към Решение (ОВППС) 2016/849 се изменят съгласно приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 21 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (ОВ L 141, 28.5.2016 г., стр. 79).
      
      
         
            ПРИЛОЖЕНИЕ
            Приложения II и III към Решение (ОВППС) 2016/849 се изменят, както следва:
            
                        1)
                     
                     
                        В приложение II, под заглавието „I. Лица и образувания, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях“, подзаглавие „А. Лица“, се добавят следните вписвания:
                        
                                     
                                 
                                 
                                    Име
                                 
                                 
                                    Друго име
                                 
                                 
                                    Идентификационни данни
                                 
                                 
                                    Дата на посочване
                                 
                                 
                                    Основания
                                 
                              
                                    „28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Дата на раждане: 1950 г.
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на директор на Общото политическо бюро на Корейската народна армия между 2018 и 2021 г. и член на Комисията по държавните въпроси между 2019 и 2021 г. той е отговарял за изпълнението на решенията на Корейската работническа партия, свързани с разработването на ядрени и балистични програми в нарушение на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) и 2397 (2017) на СС на ООН.
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Дата на раждане: 1955 г. или 1956 г.
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на „водещ служител в областта на науката за национална отбрана“ той играе важна роля в разработването на програмите на КНДР за оръжия за масово унищожение и отговаря за тяхното разработване. Повишен в генерал-полковник през август 2019 г., носител на Наградата за наука и технологии от 16 февруари, директор на Изследователския институт по автоматизация и директор на университета по технологии Kim Chaek, и заместник-директор на отдел на Централния комитет на Работническата партия, той е участвал в изстрелванията на междуконтиненталните балистични ракети (ICBM) Hwasong-14 на 4 юли 2017 г. и на 28 юли 2017 г., както и в повечето други изстрелвания на ракети през 2017 г., 2019 г. и март 2020 г.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Дата на раждане: 20.3.1961 г.
                                    Паспорт №: 927240105
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на „висш служител на партията“ и „водещ служител в областта на науката за национална отбрана“ и идентифициран от държава — членка на ООН, като бивш заместник-директор на отдел „Производство на боеприпаси“ на Централния комитет на Корейската работническа партия през 2017 г., той играе важна роля в разработването на програмите на КНДР за оръжия за масово унищожение, по-специално балистични ракети, и отговаря за тяхното разработване. Присъствал е на изпитванията на междуконтиненталните балистични ракети (ICBM) Hwasong-14 на 4 юли 2017 г. и на 28 юли 2017 г., както и по време на изстрелванията на балистични ракети/изстрелвания от големи реактивни системи за залпов огън на 24 август 2019 г. и 10 септември 2019 г.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Дата на раждане: 1960 г.
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на директор на отдел „Производство на боеприпаси“ и заместник-член на политическото бюро на Централния комитет на Корейската работническа партия той е отговорен за това, че играе важна роля в разработването на програмите на КНДР за оръжия за масово унищожение както в ядрената, така и в балистичната област. Придружавал е Kim Jong Un в Национално управление „Авиационно-космическо развитие“ преди изстрелването на ICBM през март 2022 г. и е участвал в националното изложение за отбрана през 2021 г., на което видимо са показвани нови оръжейни системи. Като заместник-директор е присъствал на изпитванията на междуконтиненталните балистични ракети (ICBM) Hwasong-14, проведени на 4 юли 2017 г. и на 28 юли 2017 г., както и по време на проведената на 22 юли 2019 г. инспекция от Kim Jong Un на нов тип подводници, за които КНДР посочи, че са предназначени за „стратегическата“ цел да обслужват балистични ракети, изстрелвани от подводница, вероятно способни да носят ядрени бойни глави, а така също и на изстрелванията на балистични ракети на 25 и 30 юли 2019 г. и на 2 август 2019 г.“
                                 
                              
                  
                        2)
                     
                     
                        В приложение III, под заглавието „Списък на лицата, посочени в член 23, параграф 1, буква в) и в член 27, параграф 1, буква в)“, в подраздел „A. Лица“ се добавят следните вписвания:
                        
                                     
                                 
                                 
                                    Име
                                 
                                 
                                    Идентификационни данни
                                 
                                 
                                    Дата на посочване
                                 
                                 
                                    Основания
                                 
                              
                                    „25.
                                 
                                 
                                    PAK Hwa Song
                                    изв. още като PAK Hwa-Song
                                 
                                 
                                    Съосновател на дружеството CONGO ACONDE
                                    Място на раждане: КНДР
                                    Паспорт №: 654331357
                                    Гражданство: КНДР
                                    Пол: мъжки
                                    Адрес: Демократична република Конго (ДРК)
                                 
                                 
                                    21.4.2022 г.
                                 
                                 
                                    Pak Hwa Song участва в заобикалянето на санкциите и носи отговорност за оказване на финансова подкрепа на ядрените и балистичните програми на КНДР. Той е съосновател на дружеството CONGO ACONDE, дружество параван на PAEKHO TRADING CORPORATION. PAEKHO участва в износа на статуи за няколко държави на юг от Сахара в нарушение на санкциите на ООН. Освен това, в нарушение на резолюциите на СС на ООН, Pak е открил банкова сметка в клон в Lubumbashi на банка, чието седалище е в Камерун. Pak работи с Hwang Kil Su. Той предоставя финансови услуги в подкрепа на режима и ядрените програми на КНДР.
                                 
                              
                                    26.
                                 
                                 
                                    HWANG Kil Su
                                    изв. още като HWANG Kil-Su
                                 
                                 
                                    Съосновател на дружеството CONGO ACONDE
                                    Място на раждане: КНДР
                                    Паспорт №: 654331363
                                    Гражданство: КНДР
                                    Пол: мъжки
                                    Адрес: Демократична република Конго (ДРК)
                                 
                                 
                                    21.4.2022 г.
                                 
                                 
                                    Hwang Kil Su участва в заобикалянето на санкциите и носи отговорност за оказване на финансова подкрепа за ядрените и балистичните програми на КНДР. Той е съосновател на дружеството CONGO ACONDE, дружество параван на PAEKHO TRADING CORPORATION. PAEKHO участва в износа на паметници за няколко държави на юг от Сахара в нарушение на резолюциите на СС на ООН. Освен това, в нарушение на резолюциите на СС на ООН, Hwang е открил банкова сметка в клон в Lubumbashi на банка, чието седалище е в Камерун. Hwang работи с Pak Hwa Song. Той предоставя финансови услуги в подкрепа на режима и ядрените програми на КНДР.
                                 
                              
                                    27.
                                 
                                 
                                    IM Song Sun
                                    изв. още като IM Song-Sun
                                 
                                 
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на представител на Corman Construction Company (Tong Bang), дружество параван на посочената от ООН Mansudae Overseas Project (MOP) Group, Im Song Sun участва в заобикалянето на санкциите в нарушение на разпоредбите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) или 2397(2017) на СС на ООН. Той е управлявал строителните дейности на това дружество в Сенегал и е получавал плащания по договори, възложени на групата MOP и Corman Construction, поради което носи отговорност за финансови дейности в подкрепа на ядрените и балистичните програми на КНДР.
                                 
                              
                                    28.
                                 
                                 
                                    CHOE Song Chol
                                    изв. още като CHOE Song-Chol
                                 
                                 
                                    Гражданство: КНДР
                                    Пол: мъжки
                                 
                                 
                                    21.4.2022 г.
                                 
                                 
                                    В качеството си на представител на Corman Construction Company (Tong Bang), дружество параван на посочената от ООН Mansudae Overseas Project Group, Choe Song Chol участва в заобикалянето на санкциите в нарушение на разпоредбите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) или 2397 (2017) на СС на ООН. Той е управлявал строителните дейности на това дружество в Сенегал и е получавал плащания по договори, възложени на групата MOP и Corman Construction, поради което носи отговорност за финансови дейности в подкрепа на ядрените и балистичните програми на КНДР.“
                                 
                              
                  
                        (3)
                     
                     
                        В приложение III, под заглавието „Списък на лицата, посочени в член 23, параграф 1, буква в) и в член 27, параграф 1, буква в)“, в подраздел „Б. Образувания“ се добавят следните вписвания:
                        
                                     
                                 
                                 
                                    Наименование (и възможни други наименования)
                                 
                                 
                                    Идентификационни данни
                                 
                                 
                                    Дата на посочване
                                 
                                 
                                    Основания
                                 
                              
                                    „5.
                                 
                                 
                                    Eritech Computer Assembly & Communication Technology PLC
                                 
                                 
                                    Адрес: Denden Street N028, Asmara, 257, Eritrea
                                 
                                 
                                    21.4.2022 г.
                                 
                                 
                                    Eritech Computer Assembly & Communication technology PLC е поставено под отговорността или под ръководството на отбранителните сили на Еритрея и е със седалище в техния комплекс Asha Golgol Military Technical Center, който се използва за производство, модифициране или ремонт на гражданско и военно и паравоенно оборудване. Дружеството участва в заобикалянето на санкциите и носи отговорност за оказването на подкрепа за ядрените и балистичните програми на КНДР, тъй като е идентифицирано като предвидения получател през юли 2016 г. на пратка от Китай с военно комуникационно оборудване с произход от КНДР. По-голямата част от въпросното оборудване е идвало от GLOCOM, дружество от КНДР, специализирано в доставката на военно комуникационно оборудване, свързано с разузнавателните служби на КНДР в нарушение по-специално на Резолюция 2270 (2016) на СС на ООН.
                                 
                              
                                    6.
                                 
                                 
                                    Korea General Corporation for External Construction (други наименования: KOGEN, GENCO)
                                 
                                 
                                    Адрес: Taedonggang District, Pyongyang, Корейска народнодемократична република
                                 
                                 
                                    21.4.2022 г.
                                 
                                 
                                    Според представянето, съдържащо се на официалния интернет портал на КНДР Naenara, в качеството на професионално строително дружество в чужбина Korea General Corporation for External Construction (KOGEN) разчита на изпращането на квалифицирани работници в чужбина и е изпълнявало проекти в Обединените арабски емирства, Кувейт, Катар, Йемен, Русия, Либия и Монголия. То също така е установило местни клонове, например в Замбия. По този начин KOGEN участва в заобикаляне на санкциите и носи отговорност за оказване на финансова подкрепа на ядрените и балистичните програми на КНДР, тъй като прехвърля към режима всички или част от заплатите на работниците, които изпраща в чужбина — практика, забранена с Резолюция 2397 (2017) на СС на ООН.
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Адрес: Pyongyang, Корейска народнодемократична република
                                 
                                 
                                    21.4.2022 г.
                                 
                                 
                                    Chilsong Trading Corporation участва в заобикаляне на санкциите в нарушение на Резолюция 2270 (2016) на СС на ООН и носи отговорност за оказване на подкрепа за ядрените и балистичните програми на КНДР, по-специално тъй като се представлява от гражданин на КНДР, CHOE Jin-myong, който предлага на пазара военно комуникационно оборудване и е преговарял с DAERYONGGANG TRADING CORPORATION — образувание, санкционирано от СС на ООН на 16 юли 2009 г.
                                 
                              
                                    8.
                                 
                                 
                                    Korea Paekho Trading Corporation
                                    (друго наименование: Joson Paekho Muyok Hoesa)
                                 
                                 
                                    Адрес: Chongryu 3-dong, Taedonggang District, Pyongyang, Корейска народнодемократична република
                                 
                                 
                                    21.4.2022 г.
                                 
                                 
                                    Paekho Trading Corporation е художествено дружество, което участва в изграждането на паметници в чужбина, в износа на статуи, произведени от Paekho Art Studio, като улеснява незаконния труд и достъпа до международните финансови системи. Дружеството се насочва конкретно към безвъзмездни средства и заеми за развитие, както и преки чуждестранни инвестиции, предназначени за общински проекти. По този начин то участва в заобикалянето на санкциите и носи отговорност за оказване на финансова подкрепа за ядрените и балистичните програми на КНДР.“